**ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ О НАЦРТУ ПЛАНА РАЗВОЈА ОПШТИНЕ ДИМИТРОВГРАД ЗА ПЕРИОД 2023-2029. ГОДИНЕ**

Нацрт Плана развоја општине Димитровград за период 2023-2029. године, биће предмет Јавне расправе у периоду од 22.09.2023. године до 06.10.2023. године и доступан је на званичној интернет страници општине Димитровград: <https://www.dimitrovgrad.rs/plan_razvoja_opstine> .

Предлози, сугестије, иницијативе и коментари грађана, удружења и стручне јавности односно свих заинтересованих страна могу се доставити путем електронске поште на адресу [opstinskovece@dimitrovgrad.rs](mailto:opstinskovece@dimitrovgrad.rs) или поштом на адресу: Балканска 2, 18320 Димитровград, Србија или личном доставом на писарници Општине Димитровград – са напоменом на коверти: „За јавну расправу о Нацрту Плана развоја општине Димитровград за период 2023-2029. године”, најкасније до 06.10.2023. године до 12,00 часова.

**Отворени састанак поводом представљања Нацрта Плана развоја општине Димитровград 2023-2029. биће одржан у Скупштинској сали Општине Димитровград, у уторак, 26. септембра 2023. године, са почетком у 11 часова.**

|  |  |
| --- | --- |
| **Агенда отвореног састанка јавне расправе** | |
| Скупштинска сала Општине Димитровград, 26.09.2023. у 11 часова | |
| 11.00-11.15 | Презентација Нацрта Плана развоја општине Димитровград |
| 11.15-12.00 | Јавна расправа учесника |
| 12.00-12.15 | Закључак отвореног састанка |

Сугестије доставити на Обрасцу који је доступан на интернет страници општине Димитровград путем следећег линка: <https://www.dimitrovgrad.rs/plan_razvoja_opstine> или на писарници Општине Димитровград.

По окончању јавне расправе, Координациони тим за израду Плана развоја општине Димитровград 2023-2029. године ће анализирати све предлоге, примедбе и сугестије учесника у јавној расправи и на основу тога сачинити Извештај о спроведеној јавној расправи о Нацрту Плана развоја, који ће бити објављен на интернет страници Општине Димитровград у року од 15 дана од окончања јавне расправе.

План развоја општине Димитровград 2023–2029. године израдио је Координациони тим за израду Плана развоја општине и три тематске радне групе, уз техничку, стручну и методолошку подршку Регионалне развојне агенције „Југ”, доо Ниш и уз пуно учешће јавног, приватног и цивилног сектора.